
Z A P I S N I K
22. sjednice Vijeća Mjesnog odbora „Bartol Kašić“
27.03.2023.

 u prostoru MO „Bartol Kašić“ Selska 3
s početkom 18:30 sati



NAZOČNI ČLANOVI VIJEĆA:
Irena Borojević, Sabina Silić Lozančić, Zoran Stajčić, Denis Stević  i Toni Kaučić

NENAZOČNI ČLANOVI VIJEĆA:
Dora Slakoper i Sanja Kucan

Predsjedava: Irena Borojević, predsjednica Vijeća

Vijećnici su materijale za 22. sjednicu zaprimili uz poziv elektroničkim putem.

Predsjednica konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 22. sjednicu Vijeća Mjesnog odbora „Bartol Kašić“.
Vijeće jednoglasno, bez rasprave prihvaća tekst Zapisnika 21. sjednice Vijeća, održane 23.02.2023.

Na prijedlog predsjednice, Vijeće jednoglasno utvrđuje dnevni red 22. sjednice  



DNEVNI RED
 
1. Ostali nespomenuti rashodi poslovanja mjesnog odbora “Bartol Kašić”
2. Postavljanje prometnih stupića u Gradišćanskoj ulici, traži se
3. Informacije, pitanja i prijedlozi



Ad. 1

Ostali nespomenuti rashodi poslovanja mjesnog odbora “Bartol Kašić” za 2023.

Predsjednica informira nazočne o predmetu rasprave i odlučivanja.
Vijeće je raspravljalo o  Prijedlogu o utrošku sredstava od 1.280,00 eura za: 
Protokolarne potrebe i nepredviđene troškove te Sredstva za čišćenje

U raspravi sudjeluju svi vijećnici.
Vijeće sa 4 glasa za i jednim glasom protiv, donosi





ZAKLJUČAK 
o prijedlogu utroška sredstava s pozicije
 ostali nespomenuti rashodi poslovanja
I. Vijeće Mjesnog odbora „Bartol Kašić“ iz Razdjela Proračuna Grada Zagreba 0502, na poziciji 289 – 3299 "Ostali nespomenuti rashodi poslovanja mjesnog odbora" za 2023. raspolaže sa 1.280,00 eura.	 
II. Vijeće Mjesnog odbora predlaže utrošak sredstava iz točke I. ovog zaključka na slijedeći način: 
1. Protokolarne potrebe i nepredviđeni troškovi Vijeća		1.100,00 EUR
2. Sredstva za čišćenje						   180,00 EUR

Ukupno:	1.280,00 EUR

Predsjednica je prema dostavljenim troškovnicima, dostavila potrebe MO „Bartol Kašić“ za sredstvima za čišćenje u iznosu od 180,00 eura.  


Ad 2.

                   Postava prometnih stupića u Gradišćanskoj ulici

     Predsjednica informira nazočne o predmetu rasprave i odlučivanja.
U raspravi sudjeluju svi vijećnici.
Vijeće sa 3 glasa za i 2 glasa protiv donosi

ZAKLJUČAK
o prijedlogu postave prometnih stupića u Gradišćanskoj ulici

1. Vijeće Mjesnog odbora „Bartol Kašić“ raspravljalo je o zahtjevu za postavu prometnih stupića u Gradišćanskoj ulici. 
2. Vijeće je suglasno sa postavom prometnih stupića na nogostupu, kako bi se onemogućilo nepropisno parkiranje automobila zbog kojih su nerijetko svi pješaci, pa tako i mame sa dječjim kolicima prisiljeni kretati se ulicom. 
Vijeće predlaže postavu stupića od početka Gradišćanske ulice do k.br. 16 i to:
· na nogostupu sa zapadne strane Doma zdravlja, gdje se automobili parkiraju iako postoji znak zabranjeno zaustavljanje i parkiranje
· na nogostupu s južne strane Doma zdravlja kraj trafostanice (prema parkingu)   
· na nogostupu, parcela k.č. 3193  uz kućni.br. 10, gdje se automobili parkiraju iako postoji znak zabranjeno zaustavljanje i parkiranje
3. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.








Ad. 3 
Informacije, pitanja i prijedlozi

a) Za vrijeme trajanja radova u Gradišćanskoj ulici automobilski promet je reguliran na način da se od pothodnika prema Cankarevoj ulici prometuje u jednom pravcu – prema zapadu.  Vijećnica Sabina Silić Lozančić, predlaže da se za vrijeme trajanja radova u Gradišćanskoj ulici zbog stvaranja dugačkih redova automobila koji izlaze na Prilaz baruna Filipovića, na raskršću sa Cankarevom ulicom na semaforu produži trajanje zelenog svjetla kako bi se promet ovdje što prije rasteretio.
 

Sjednica je završila u 19:40 

Zapisnik sastavila:  		 
Roza Markoč		

KLASA: 024-08/23-03/535
URBROJ: 251-13-11-3/03-23-2  
Zagreb, 27.03.2023.

 			 				            Predsjednica Vijeća 
     Mjesnog odbora „Bartol Kašić“	



	    Irena Borojević  

